  Туспуктэм: Руслан Нуриахметов Майя Бывальцева Удмуртиын «Лучшая инклюзивная школа России» X огъяросси вожвылъяськонлэн улосвыл люкетаз Ижысь школа но Кезысь нылпи сад вормизы. Со сярысь элькунысь дышетонъя но тодосъя министерстволэн пресс-службаез ивортӥз. Вожвылъяськонэ валтӥсь дышетон программаосын ӵош нимысьтыз кулэяськонъёсын пиналъёсты дышетон программаосты улонэ пыӵатӥсь дышетон юртъёс пыриськизы. «Лучшая инклюзивная школа» номинациын Ижысь 77 номеро школа вормиз. Отын 870 пиналъёс дышетско, 2010-тӥ арысен инклюзивной дышетонъя модель быдэсъяське. Школаын одӥгез валтӥсь ужан ӧр – экологи ужпумъёсъя визьнодан но югдытон. Бадӟым уж нуо лыдӟиськон культураез азинтон ласянь. Озьы ик физкультураез но спортэз азинтонлы саклык висъяло. «Лучший инклюзивный детский сад» номинациын Кезысь «Семицветик» нылпи садэз пусйизы. Та дыре садэ 228 пиналъёс ветло. Нылпи сад покчисты чеберлыкез валаны, умой вераськыны дышетэ. Пиналъёсын дефектолог, мерлыко педагог, психолог но логопед ужало. Вожвылъяськонлэн улосвыл люкетаз вормисьёс финалын эскеронъёсы прыиськозы. Нырысетӥ люкетэз 11-тӥ коньывуонысен 1-тӥ коньывуонозь заочной амалэн ортчоз. Отын вормись 20 огазеяськонъёсты очной люкетаз ӧтёзы, со Москваын 23-25 коньывуонэ радъяськоз. Тодэ вайытом, Удмуртиын «Анай кылъя но литературая устоез дышетӥсь» огъяросси вожвылъяськонлэн улосвыл люкетэзлэн лауреатъёсыз тодмо луизы. Тегъёс: школаос нылписад вожвылъяськон Ижкар Кез Удмуртия  